cyanic-selkie/wikianc huggingface dataset:
Men of Honor
Handling.
Brashear beviser seg selv som dykker ved å redde en medstudent ved dykke-skolen som ble forlatt under et bergingsforsøk som utviklet seg nærmest til en katastrofe. Men på grunn av kommandanten (Hal Holbrook) blir studenten som flyktet i møte med fare tildelt medalje istedenfor Brashear. Under en oppgave hvor hver elev måtte montere et rør under vann ved hjelp av en sekk med verktøy, blir sekken til Brashear ødelagt slik at alt verktøyet blir spredt utover et større område. Brashear blir likevel ferdig med monteringen, og han fullfører dykkerskolen. Billy Sunday blir degradert for å ha stått opp for Brashear og tillatt ham å gjennomføre skolen. Sunday sin karriere begynner å avta ettersom han fortsetter å miste fatningen rundt offiserene som viser mangel på respekt for hans prestasjoner, og etter hvert blir han degradert til kvartermester.
Brashear stiger etter hvert i gradene, og i januar 1966 er han med på å finne igjen et mistet atomvåpen da en Boeing B-52 Stratofortress krasjer inn et amerikansk tankskip utenfor kysten av Spania. Samtidig blir Billy Sunday en rugende alkoholiker og stadig mer misfornøyd med sin lave rang. De møtes igjen da Brashear mister sitt venstre bein i et redningsforsøk. Sunday trener ham opp igjen, og hjelper ham i kampen mot den amerikanske marinen for å komme tilbake til aktiv tjeneste. De lykkes og Brashear blir gjeninnsatt. I epilogen kommer det frem at Brashear var ansatt i marinen i ytterligere ni år etter at han mistet beinet.
Rain (Beatles-sang)
«Rain» er en sang av The Beatles som hovedsakelig ble skrevet av John Lennon, men offisielt kreditert Lennon/McCartney. Sangen ble først utgitt 30. mai 1966 i USA som B-side av singelen «Paperback Writer». Singlen ble utgitt 10. juni 1966 i Storbritannia.
Bakgrunn
Paul McCartney var på besøk hos Lennon og deres agenda var å lage sanger til fremtidige utgivelser. Der og da fant Lennon på ideen med at temaet regnvær for en gang skyld skulle være noe positivt; ikke negativt som det ofte ble fremstilt som i mange pop-sanger. Siden McCartney var tilstede, ble det enklere for Lennon å få sangen ferdig skrevet. Forfatterne Steve Turner og Ian McDonald hevder at teksten tar for seg mer ting på det spirituelle plan som et resultat av LSD-rus.
Innspilling
The Beatles spilte inn fem tagninger med grunnkomp (to gitarer og trommer; foreløpig ikke bass) 14. april 1966 i Abbey Road Studios. De sørget for å spille raskere enn hva de ønsket tempoet skulle være, siden de hadde planer om å senke hastigheten ved avspilling. Årsaken lå mye i lyden i trommene. Når hastigheten ble senket, fikk de mer fyldig låt. Etter dette ble Lennons stemme innspilt på lavere hastighet. I siste vers ble Lennons vokal lagt på baklengs. Produsent George Martin og Lennon husker forskjellig med hensyn til hvem som fikk den idéen. Lennon mente dette skyltes at han hadde får med seg et midlertidig opptak av sangen fra studio til personlig lytting hjemme, hvorpå han ved en feil satte på teipen baklengs. Martin husker det anderledes. Han mente at baklengsdetaljen var et resultat av at han lekte med teipen i studio. Han hadde snudd teipen og laget et opptak av den. Dette opptaket la han på tagning 5 av «Rain», og da Lennon hørte det, ble han begeistret.
16. april 1966 la McCartney på bass før tagning 5 overført til en annen firesporsteip; det vil si at to av sporene nå utgjorde kun et spor på den nye teipen som ble kalt tagning 7. Her la de på tamburin og kor.
Andre albumutgivelser hvor «Rain» er inkludert
== Promo Videoer ==
Kurt Martti Wallenius
Kurt Martti Wallenius (født 25. juli 1893, død 3. mai 1984) var en finsk generalmajor. Wallenius var med i de finske jägertroppene som ble trent i Tyskland og kjempet på tysk side mot Russland i første verdenskrig. Han deltok i den finske borgerkrigen og vinterkrigen. Wallenius var 1931–1932 generalsekretær i Lappobevegelsen. Han var også forfatter.
Virke
Wallenius hadde estetikk som hovedemne og ble etter tre års studier magister med graden filosofie kandidat.
Etter studiene engasjerte han seg i Jägarrörelsen og slo i 1915 inn på et virke som soldat. Han tjenestegjorde i den tyske 27. kongelige prøyssiske jegerbataljon og deltok ved fronten i første verdenskrig.
Etter tilbakekomsten til Finland i 1918 deltok Wallenius på de hvites (borgerlige) side i borgerkrigen. Han deltok i kampene i Tervola og Torneå. Med kapteins grad førte han våren 1918 befal ved Lappland-fronten. Han ble sjef for skyddskåren i Nord-Finland, samt sjef for det nordlige avsnittet på nordøstfronten. Han ble senere samme år forfremmet til major.
Fram til 1921 var han sjef for Salla regemente, 1. lapska gränsbevakningsbataljonen og grensevakten i Lappland. Her var han engasjert i framstøtene for å erobre områdene øst for grensen til Russland. I 1920 ledet han Petsamoekspedisjonen.
Wallenius gjennomførte fra 1923 til 1925 generalstabskurs i Berlin. Etter dette ble han sjef for generalstaben. I 1926 ble han forfremmet til oberst og i 1930 til generalmajor.
Wallenius var tilhenger av randstatspolitikken og var politisk engasjert. I 1930 ble tvunget til å gå av da han ble beskyldt for å være innblandet i kidnappingen av tidligere president Kaarlo Juho Ståhlberg. Rollen hans i hendelsene var uklar og etter å ha vært fengslet to ganger, ble han frikjent. I 1931 ble Wallenius generalsekretær for den fascistiske Lappobevegelsen. Han sto i 1932 i spissen for Mäntsälä-opprøret, noe som førte til at han ble dømt og tilbrakte sju måneder i fengsel.
Fra 1934 til 1937 var han direktør for fiskefabrikker i Petsamo. Deretter var han krigskorrespondent i Kina fra 1937 til 1938 før han i 1939 var det samme i Tyskland.
Da vinterkrigen brøt ut fikk Wallenius kommando over de finske troppene i finsk Lappland og klarte å holde de tallmessig overlegne sovjetiske angriperne og stabilisere frontene ved Salla og Petsamo. Han hadde ikke noe godt forhold til Gustaf Mannerheim, som var øverstkommanderende. Wallenius ble forflyttet og fordi han mislykkes med sitt nye oppdrag, ble han overført til reserven i mars 1940.
Etter at den militære karrieren var over, flyttet Wallenius til Lappland der han var småbruker og virket som forfatter.
Buginesere
Buginesere (Bugi) er et malayfolk som opprinnelig var bosatte ved Bonibukten på det sørlige Sulawesi i Indonesia.
Bugineserne har gjort seg kjente som dyktige sjøfarere og kolonister og som fryktede sjørøvere. De har under sine ferder spredt seg vidt om i den sørøstasiatiske øyverden og finnes langs store deler av Celebes' kyster, på Borneo, Malakkahalvøya och på de mindre Sundaøyene. Deras maktutvikling sammenfalt med islams gjennomslag i området, deres maktutbredning kulminerte på 1700-tallet.
Baltologi
Baltologi eller baltistikk er et fagområde innenfor filologien som beskjeftiger seg med de baltiske språkene og med de baltiske folkenes historie, kultur og mytologi. Disse folkene er først og fremst latvierne og litauerne i Baltikum.
Kjente norske baltologer er blant andre Christian Schweigaard Stang og Terje Mathiassen. De norske baltologene er sammen med slavistene tilsluttet foreningen Norsk slavistforbund.
Norsk slavistforbund
Norsk slavistforbund er en forening for norske slavister og baltologer, altså dem som studerer de slaviske og baltiske språkene og kulturene. Forbundet ble opprettet på et møte ved Askov folkehøjskole 28. september 1977. Den norske forbundet er medlem av Nordisk slavistforbund og sender representanter til Det internasjonale slavistforbund.
Jehan Alain
Jehan Ariste Alain (født 3. februar 1911 i Saint-Germain-en-Laye, død 20. juni 1940 i Petit-Puy nær Saumur) var en fransk komponist og organist. Han er sønn av komponisten Albert Alain og bror av organistene Marie-Claire Alain og Olivier Alain.
Bakgrunn
På musikkonservatoriet i Paris var han elev av blant annet Paul Dukas, Jean Roger-Ducasse, André Bloch, Georges Caussade samt organisten Marcel Dupré. I en av improvisasjonstimene med sistnevnte sluttet han i en helt forskjellig toneart enn den han begynte på, noe man ikke gjorde. Alain sa så «Der gjorde jeg feil!», hvorpå Marcel Dupré svarte «Javel, da må De gjøre feil oftere!».
I løpet av studiene på konservatoriet vant han flere av konservatoriets priser: harmonilære, kontrapunkt og fuge samt i komposisjon. Videre vant hans Suite pour orgue («Suite for orgel») førsteplassen i en komponeringskonkurranse arrangert av Amis de l'orgel («Orgelvennene» ) i 1936.
Karriere
I 1936 ble han ansatt som organist i kirken St. Nicolas de Maisons-Lafitte i Paris, og der virket han i fie år. Ut over dette spilte han regelmessig i Temple Israëlite i Rue Notre-Dame-de-Nazareth i Paris, hvorfra stammer fra 1938 det eneste kjente lydopptak fra ham, en seks minutters orgelimprovisasjon.
Hans mest kjente orgelverk er Litanies. Det verket innledes med teksten: ''Quand l’âme chrétienne ne trouve plus de mots nouveaux dans la détresse pour implorer la miséricorde de Dieu, elle répète sans cesse la même invocation avec une foi véhémente. La raison atteint sa limite. Seule la foi poursuit son ascension.''
Han ble så kalt inn til militæret i forbindelse med krigen, og døde 29 år gammel mens han forsvarte Saumur i juni 1940.
Verker i kronologisk rekkefølge
Bokstavene JA betyr at verkene her ble lagd av Jehan Alain.
Noter
<references group='lower-alpha'/>
Bian Shoumin
Bian Shoumin (kinesisk: 边寿民; født 1684 i Shanyang – nå Huai'an – i Jiangsu i Kina, død 1752), stilnavn Yigong eller Shoumin, også kalt Weijian Laoren, var en kinesisk maler under Qing-dynastiet. Han regnes som en av «de åtte eksentrikere fra Yangzhou».
Tumut 2 vannkraftverk
Tumut 2 er en vannkraftstasjon i Tumut River i New South Wales i det sørlige Australia. Den er en del av kraft- og irrigasjonsprosjektet Snowy Mountains Scheme, som leder vann fra Tumut River og Snowy River til elva Murray, og driver syv vannkraftverk. Vannet ledes med et fall på 800 meter, og vann fra 14 demninger ledes gjennom 145 km tunneler og 80 km akvadukter til de sju kraftverkene. Utbyggingsområdet sammenfaller i stor grad med Kosciuszko nasjonalpark.
Strømproduksjonen forsyner Canberra, New South Wales, og Victoria. Hele Snowy Mountains-prosjektet ble ferdigstilt i 1974 etter 25 års utbygging, organisert etter modell av Tennessee Valley Authority. 10 000 mennesker fra 30 land deltok i utbyggingsarbeidet. Etter økologiske granskinger fra 1998 ble vannmengden i Snowy River økt, etter at det ble klart at den nesten totale avledningen i tunneler til Murray-Darling-bassenget truet med å ødelegge økosystemer lenger nede i den nå uttørkede Snowy-elva.
Adam Arsaev
Adam Zayendievich Arsaev (født 10. mai 2004 i Kristiansand) er en tsjetsjensk-norsk amatørbokser som bokser for klubben AIK Lund. Han representerte Norge under verdenscupstevnet Adriatic Pearl Montenegro 2022, hvor han vant sølv i mellomvekt. Turneringen ble avholdt i Budva, Montenegro.
Tumut 2 vannkraftverk
Kraftanleggene i Snowy River-utbyggingen omfatter:
Adam Arsaev
Arsaev var den eneste herre-bokseren som ble tatt ut til å representere Norge under Junior Verdensmesterskapet i 2022, som ble avholdt i Benidorm, Spania. Hvor han vant 5.plass etter to seiere mot Danmark og Italias europeisk vise-mester og et knepet tap i kvartfinalen. I en kamp hvor han ledet rundetid.
Tumut 2 vannkraftverk
Utbyggingsprosjektet er det største ingeniørprosjektet i Australias historie.
Adam Arsaev
Idrettskarriere
Adam Arsaev vant norgesmesterskapet for junior og ungdom i 2019, 2021 og 2022. I NM 2021 og NM 2022 bokset han i vektklassen over sin vanlige. Han ble tildelt Bokserforbundets pokal for beste ungdoms- og juniorbokser uansett vektklasse i både 2019, 2020 og 2021.
AeroMobile
AeroMobile er et norsk selskap som ble startet av amerikanske ARINC og norske Telenor i 2006. Fram til 2011 hadde selskapet 50% britisk eierskap, men dette året kjøpte Telenor ut medeieren og eier nå 100% av selskapets aksjer. AeroMobile har utviklet og tilbyr GSM-mobiltelefoni ombord i fly, og var det første selskapet i verden til å tilby dette kommersielt ombord i Emirates Airlines. med operativ lansering 20. mars 2008.
Adam Arsaev
Idrettskarriere
I 2019 vant Adam Arsaev gullmedalje i en landskamp mot Sverige. I 2021 ble han også tatt ut til å representere Norge i Boxam International Tournament i Alicante i Spania. Der vant han bronse, etter tap i semifinalen mot spanske Antonio Segura.
AeroMobile
Hovedkvarteret ligger på Fornebu, tidligere også i London, og selskapet har også virksomhet i Dubai, Singapore og Seattle. Innen april 2009 har AeroMobile hatt om lag 100.000 brukere ombord i fly.
Adam Arsaev
Idrettskarriere
I november 2021 bokset Arsaev i en landskamp mot Polen i Warszawa. Han stilte i en høyere vektklasse enn vanlig, og vant over Patrick Brutski.
AeroMobile
Høsten 2008 inngikk også Malaysia Airlines avtale om prøvetilbud med GSM og GPRS (datatjenester) ombord i sine fly. Det nye australske flyselskapet V Australia avtalte bruk 31. april 2008,, mens Qantas inngikk avtale 24. september 2008,
Adam Arsaev
Idrettskarriere
I mars 2022 representerte Arsaev Norge i Adriatic Pearl Worldcup 2022, som ble avholdt i Budva, Montenegro. Der vant han en sølvmedalje, etter tap mot AREA Kristian Barreas fra Cuba.
I Nordisk mesterskap i boksing i slutten av mars 2022 vant han en gullmedalje i mellomvektklassen, etter seier over Sveriges Axel Härdset; dommernes avgjørelse var enstemmig.
I 2022 ble Adam Arsaev tatt ut til det norske landslaget som skulle delta i junior-EM i Sofia, Bulgaria. Han vant junior-NM i lett tungvekt i mai 2022.
Adam Arsaev blir senior i 2023.
Irving Thalberg
Irving Grant Thalberg (født 30. mai 1899 i New York City i USA, død 14. september 1936 i Santa Monica i California) var en amerikansk filmregissør og filmprodusent i filmens pionertid. Han ble kalt for «Boy Wonder» (Ungdomstalentet) i sin ungdom og hans spesielle talent for å velge de rette filmmanus, de rette skuespillerne, samle det beste mannskapet og produsere en kassesuksess ut ifra disse faktorene.
Liv og virke
Thalberg var født i Brooklyn i New York City av foreldre som var tysk-jødiske immigranter. Han hadde et svakt hjerte og var plaget med lidelser hele livet. Etter at han var ferdig med skolen ble han ansatt av filmselskapet Universal Pictures’ New York-kontor hvor han arbeidet som personlig sekretær for den legendariske grunnleggeren av filmselskapet, Carl Laemmle. Irving Thalberg var intelligent og pågående og i en alder av 21 år var han i en overordnet stilling med ansvar for filmproduksjon i Universal City, filmselskapets produksjonsanlegg i California. Ganske snart begynte han å krangle med Erich von Stroheim over lengden på filmen Foolish Wives (1922) og han kontrollerte hvert eneste aspekt av filmen The Hunchback of Notre Dame (1923). I 1924 forlot han Universal til fordel for Louis B. Mayer Productions som kort tid etter ble slått sammen til storselskapet Metro-Goldwyn-Mayer (MGM). Thalberg er også kjent for å ha skapt skjemaet hvor en Hollywood-produksjon ble spillet i ulike enheter og hvor den kreative kontrollen over en film ble administrativt delt mellom produsent, regissør og andre.
Den store parade (1925), regissert av King Vidor var Thalbergs første triumf hos MGM. Inntil 1932, da han fikk et alvorlig hjerteslag, overvåket han personlig hver eneste viktige produksjon i selskapet, og kombinerte omhyggelig forproduksjonen med førpremierer som målte publikums respons.
På den tiden da Thalberg gikk over til Metro Pictures var han sammen med skuespilleren Norma Shearer som han giftet seg med i 1927. Han ønsket at hun skulle bli hjemme, men hun insisterte at hun ville få bedre filmroller og ble etter hvert MGMs største stjerne på 1930-tallet. De fikk to barn, Irving Jr. (født 1930) og Kartherine (født 1935).
Da Thalberg ble syk lot Louis B. Mayer, som hele tiden hadde mislikt Thalbergs makt og suksess, ham erstatte med David O. Selznick og Walter Wanger. Da Thalberg kom tilbake til arbeidet i 1933 var det i en redusert stilling som leder for ett av filmselskapets filmenheter. Likevel hjalp han til med å utvikle noen MGMs mest prestisjepreget produksjoner, inkludert Grand Hotel (1932), Mytteriet på Bounty (1935), Det gule hav (1935), A Night at the Opera (1935), med Brødrene Marx, San Francisco (1936), og Romeo og Julie (1936).
Thalberg døde av lungebetennelse i Santa Monica i California, i en alder av 37 år mens han holdt på med forberedelsene til to filmer; A Day at the Races (1937) med Brødrene Marx og Marie Antoinette (1938) med sin kone i hovedrollen. Han ble gravlagt på gravstedet Forest Lawn Memorial Park i Glendale. To år senere ble det nye mektige og kostbare administrasjonsbygget som ble reist på tomten til det gamle MGM studioene i Culver City (nå Sony Pictures Studios) navngitt etter ham.
Thalbergs siste film, Den gode jord (1937) er den eneste gangen hans navn er listet i selve filmen. Det lyder: «Til minnet om Irving Grant Thalberg har vi dedikert denne filmen». Mens han fortsatt levde nektet han at hans navn skulle vises på noen av hans filmer, og har blitt sitert på å ha sagt «Kredit du gir deg selv er ikke verd å ha!»
En ærespris er navngitt etter Thalberg, Irving G. Thalberg Memorial Award. Forfatteren F. Scott Fitzgerald baserte en av sine romanfigurer, Monroe Stahr i The Last Tycoon på Thalberg. I filmversjonen fra 1976 blir han spilt av Robert De Niro. Han har fått en stjerne på Hollywood Walk of Fame.
Dickinson College
Dickinson College er et privat, ikke-kommersielt liberal arts-college (høyskole) i Carlisle i delstaten Pennsylvania, USA. Det ble grunnlagt i 1773 og fikk college-status 9. september 1783, som det første college som ble opprettet etter uavhengigheten, og det 16. eldste i landet.
Grunnleggerne var Benjamin Rush, underskriver av USAs uavhengighetserklæring, og John Dickinson, presidenten i Pennsylvania. Dickinson School of Law, grunnlagt i 1834, ligger like ved, men ble skilt ut fra høyskolen sent på 1800-tallet. Den ble inkorporert i Pennsylvania State College i 1997 og er ikke en del av Dickinson College.
Ved Dickinson College var det 2.400 studenter i 2006, og skolepengene utgjorde US$ 35 784, som er meget høyt i amerikansk sammenheng. 42% av søkerne slapp inn i 2007. Siden 2000 har inntaket blitt innstrammet med 20%, SAT-kravet har økt med 100 poeng, og sponsormidlene er mer enn doblet.
James Buchanan, USAs 15. president, var avgangsstudent her i 1809, mens grunnleggeren av selskapet du Pont, Alfred V. du Pont, gikk ut i 1818.
I småbyen Carlisle ligger også US Army War College.
Rangeringer
U.S. News & World Report rangerte Dickinson College som nummer 37 blant liberal arts-collegene i USA i 2015, Forbes plasserte det på 87.-plass blant alle colleger i USA, mens Washington Monthly rangerte det som nr. 96 av amerikanske liberal arts-colleger i 2014.
Dickinson College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
VM i vektløfting 2022
VM i vektløfting 2022 blir arrangert i Bogotá i Colombia fra 5. til 16. desember 2022.
Orio al Serio lufthavn
Orio al Serio lufthavn (IATA: BGY, ICAO: LIME) er en flyplass som ligger i Bergamo, øst for Milano i Italia. Flyplassen betjener mesteparten av lavpristrafikken til Milano. Flyplassen dannes sammen med Linate lufthavn og Malpensa lufthavn, Milanos flyplassnettverk.
De fire store
Begrepet har imidlertid festet seg og fått en videre bruk som en kanonisering av en påstått litterær gullalder. Brukt slik både var og er uttrykket omstridt, og en kan med rette peke på at det utelater vel så vesentlige forfattere endog fra samme generasjon som Amalie Skram og Arne Garborg.
Annen bruk
''De fire store. Når de døde vågner'' er en tegneserie fra 2007 skrevet av Øystein Runde og illustrert av Geir Moen hvor de Ibsen, Bjørnson, Kielland og Lie opptrer som steampunk-aktige superhelter.
I 1996 lanserte Bokklubben Nye Bøker sitt 20-årsjubileumsverk med tittelen De fire nye store. Verket inneholdt 16 utvalgte romaner; fire romaner av hver av de fire forfatterne Herbjørg Wassmo, Jan Kjærstad, Kjartan Fløgstad og Dag Solstad. Forfatterne, og de utvalgte verkene, ble kåret av interne konsulenter i bokklubben.
Dysse
Dysse er en dansk betegnelse på megalitt- eller storsteinsgraver fra yngre steinalders traktbegerkultur. En dysse består av et gravkammer, omgitt av en rekke store randsteiner. Hvis haugen eller steinkretsen er rund kalles det en runddysse, og er den rektangulær benevnes den langdysse. Runddyssens ene gravkammer ligger nesten alltid midt i anlegget (10–15 m i diameter), mens langdyssen, som kan være over 100 m lang, ofte har flere sideliggende kamre. Gulvet i dyssekammeret kan være dekket med skjørbrent flint.
Etter hvert endret gravene form og til en viss grad funksjon. De utviklet seg til fellesgraver for en familie eller en slekt, såkalte jettestuer.
Dolmener
Dolmen (fra bretonsk:Steinbord) er dysser med store steinheller som tak. Disse har trolig vært dekket av stein og jord, som så er blitt fjernet og tatt til annen bruk, enten av skattejegere eller lokalbefolkningen. De største steinene, som veide flere tonn, er så blitt stående igjen. Sydover i Europa finnes mange slike, med hovedkonsentrasjonen i Bretagne og Storbritannia.
Tumuluser er den franske benevnelsen på gravhauger. Noen av disse er i Carnacområdet bevart som jordhauger, mens andre er avdekket ned til utfyllingssteinene for å kunne vise hvordan de var laget (Locmariaqers Er Grah (eller Er Vingle)).
Norge
I Norge er megalittgraver svært sjeldne. Det er lokalisert en dysse ved gården Skjeltorp i Skjeberg, Sarpsborg kommune, som ble ødelagt ved nydyrking. Gabriel Gustafson foretok i 1918 en nødtørftig utgraving, og steinene ble lagt til side. I 1944 ble dyssen gjenoppført et par hundre meter fra den opprinnelige plassen. Her fikk forøvrig Einar Østmo gjort en ny undersøkelse i 1980–81. Han fant typisk traktbegerkeramikk og graven ble radiologisk datert til 3500-3090/3010-2700 f.Kr. Østmo påviste videre to tilsvarende dysser ganske nær hverandre ved Holtenes i nærheten av Rødtangen, Hurum kommune. Disse ble datert litt eldre enn Skjeltorpdyssen, til 3630-3350 f.Kr.
Eksterne lenker
Dös
Geithus stasjon
Geithus stasjon er en jernbanestasjon i tettstedet Geithus i Modum. Den ble åpnet i 1875 som Gjethus stasjon, fra 1922 ble den nåværende skrivemåten brukt. Stasjonen har krysningsspor og sidespor. 17. desember 1973 ble stasjonen fjernstyrt, persontrafikken ble lagt ned sist i 2004.
Bård Torstensen
Bård Sverre Torstensen (født 13. september 1961 i Arendal) er en norsk musiker og plateprodusent som var med og startet rapmetalbandet Clawfinger, hvor han også spiller gitar.
Bakgrunn
Torstensen startet sin musikalske karrière i Arendal med hardrock-/rockbandet Theo (oppkalt etter trommeslageren Stig Theo Eriksen). Theo ga ut to kassetter i tillegg til LP'en The Good, the Bad, and the Ugly (Veps Musikk- 1988). Bandet ble oppløst i 1989/1990.
I 1990 reiste Torstensen og den andre gitaristen i Theo, Erlend Ottem, til Stockholm i Sverige for å jobbe på Rosenlunds sykehus i Stockholm, da det var vanskelig å få arbeid i Arendal. På sykehuset traff de Zak Tell og Jocke Skog som også arbeidet der. De to norske guttene drev med hardrock, og svenskene drev med rapping og hiphop. Sammen startet de rapcore bandet Clawfinger.
Produsent
Torstensen har produsert flere av Clawfingers egne låter, samt låter, musikkalbum, og demoer for andre band, blant annet albumet Two For the Price of One av Brothers i 1994. Albumet lå tre uker på VG-lista, og har solgt nesten 25 000 eksemplarer. I 2008 produserte han debutalbumet til Rangers, og han produserte demoen Bulk for stoner metal-bandet Bulk i 2006.
Etter å ha begynt med produksjonen av Okavangos andre album, ble han selv med som nytt fast medlem.
I 2009 produserte han albumet Elde til black metal-bandet Alverg.
Skøyter
Torstensen komponerte bestillingsverket «13.30.55» til Canal Street-festivalen i 2004. Tittelen er tiden Johann Olav Koss gikk på 10 000 meter under OL på Lillehammer i 1994. Torstensen er en ivrig skøyte-entusiast, og er også med i bandet Melkesyra. Bandet har gitt ut albumet Hurtigløpskøntri, som var med på Sørlandstoppen med sporet «Sangen om Øystein Grødum».
Park i Barbu
Torstensen har engasjert seg sterkt for utbygging av park i Barbu i Arendal, og er med i protestgruppen «Kreative krefter». Han har også deltatt med bandet Melkesyra på samlealbumet Park CD-N (2009) som er laget til støtte for bygging av park i Barbubukta. Han er også grunnlegger av Facebook-siden PARK I BARBU.
Annet
7. desember 2010 holdt han kurset Access All Areas – alt du må vite om musikkbransjen sammen med Anders Odden i prøvesalen på Riksscenen i Oslo.
Torstensen ble tildelt Arendal kommunes kulturpris for 2018, for sitt store engasjement i musikk- og kulturlivet i Arendal gjennom 40 år. Prisen ble utdelt av ordfører Robert Cornels Nordli før Clawfingers konsert på Canal Street fredag 27.juli.
Hornhinnen
Feil endelse.
Purple Rain
Purple Rain har flere betydninger:
Choi Na-yeon
Choi Na-yeon (født 28. oktober 1987) er en sørkoreansk profesjonell golfspiller på LPGA-touren.
Som sytten år gammel amatør vant hun en proffturnering på den koreanske dametouren i 2004. Like etter ble hun profesjonell, og vant årlig på Korea-touren mellom 2004 og 2007. I 2007 spilte hun LPGA-tourens kvalifiseringsskole, men lyktes bare å få delvis spillerett på LPGA-touren for 2008-sesongen. Hun fikk likevel spille såpass at hun ble nummer 11 på tourens pengeliste, med ni topp-ti-plasseringer i de 27 turneringer hun spilte.
I 2009 vant hun sine to første av i alt fire seire på LPGA-touren.
Makuladegenerasjon
Aldersrelatert makuladegenerasjon, AMD eller forkalkning på netthinnen er en øyesykdom som særlig rammer personer over 70 år. Sykdommen er den hyppigste årsaken til redusert lesesyn hos eldre.
Årsak
Årsaksforholdet er ikke helt kjent, men man antar at forandringer i blodforsyningen til den sentrale delen av netthinnen medfører gradvis dårligere funksjon.
Symptomer
De tidligste symptomene er generelt redusert synsevne og begynnende leseproblemer. Hele eller deler av bokstaver og ord «forsvinner» eller «flyter sammen». Det blir vanskelig å oppfatte små detaljer, skrive, gjenkjenne folk på gata, gjøre håndarbeid osv. Rette linjer, så som dørkarmer osv., kan få buktninger på seg.
Aktuelle tiltak
God belysning, gode kontraster, forstørrende hjelpemidler som luper, lupebriller, kikkerter og forstørrende-TV og ADL-hjelpemidler er ofte til meget god hjelp.
Demarkasjonslinje
En demarkasjonslinje er en grenselinje eller skillelinje mellom to parter i et omstridt område som ingen av dem må overskride.
Grensen mellom Nord-Korea og Sør-Korea består av en demilitarisert sone rundt en demarkasjonslije.
Under felttoget i Norge i 1940 vurderte Nygaardsvold-regjeringen lenge en demarkasjonslinje mellom et tysk-besatt Sør-Norge og et fritt Nord-Norge, se Demarkasjonslinjen i 1940.
Saftsuppe
Saftsuppe er en dessertsuppe laget av saft, vann og jevnet med potetmel, eventuelt maisenna. Tilsatt sagogryn og rosiner eller tørket frukt ble den gjerne kalt sagogrynsuppe. På 1950-tallet var det fremdeles en kjent og populær dessert, men har etter hvert gått i glemmeboka.
Suppen var i speiderkretser kjent under et annet navn, Gasmann-suppe. Hans Møller Gasmann, tidligere skolemann og speidersjef, hadde innført denne som mer eller mindre obligatorisk rett på store speiderleire.
Steroid
Et steroid er et lipid karakterisert ved et karbonskjelett med fire sammenhengende ringer. Alle steroider er avledet fra den biokjemiske synteseveien til acetyl coenzym A. Ulike steroider varierer i de funksjonelle gruppene som er festet til disse ringene. Hundrevis av steroider er identifisert i planter, dyr og sopp. Den viktigste rollen i levende systemer er som steroidhormoner. Steroider brukes i dagligtalen ofte synonymt med kunstige glukokortikoider (legemidler), og i enkelte miljøer som betegnelse på anabole steroider.
I human fysiologi og medisin er det viktigste steroidet kolesterol, steroidhormonene og deres forløpere og metabolitter. I blodet er steroidene bundet til bærerproteiner.
Philotermitini
Philotermitini er en liten gruppe (stamme) av biller som hører til familien kortvinger.
Utseende
Små, avlange kortvinger. Pronotum er forholdsvis stort og bredt. Føttene har fire ledd på forbeina, fire eller fem på mellombeina, og fem ledd på bakbeina. I motsetning til mange andre småkortvinger som lever sammen med termitter ser disse artene ut som relativt "normale" kortvinger.
Levevis
Gruppen er knyttet til termitter i familien Rhinotermitidae.
Utbredelse
Gruppen er utbredt i den Nye verden.
Uni
Uni var i etruskisk mytologi den øverste gudinne og sammen med Tinia og Menrva tilhørte hun et mektig triumvirat. Etruskerne identifiserte henne med Juno i romersk mytologi og med Hera i gresk mytologi. Uni var beskytter av byen Perugia.
Uni opptrer med navn i den etruskiske teksten på Pyrgi-tavlene som en oversettelse av den fønikiske gudinnen Astarte. Den romerske forfatteren Titus Livius hevdet at Juno var en etruskisk gudinne i byen Veii som seremonielt ble innført i den romerske gudeverden da Veii ble herjet i år 396 f.Kr. Det synes å være en referanse til Uni. Hun nevnes også med navn på bronsemodellen Piacenzas lever.
Blant de førromerske latinske stammene ble gudinnen dyrket som Uni: en enkelt triade bestående av den unge, ugifte Juventas, moren Uni (Juno) og den kloke Menrva (Minerva). Senere erstattet etruskerne og de tidlige romerne Juventas med den øverste gud Tinia (Jupiter), og således opprettet en triade med et helt annet innhold, fra en gruppe med tre gudinner til en gruppe med en sentral mannlig gud og to gudinner.
I etruskisk tradisjon var det Uni som ga udødelighet til halvguden Hercle (gresk Herakles, latin Hercules) ved å gi ham brystmelk (se illustrasjon).
OK Ravinen
OK Ravinen (stifet 2. desember 1950) er en svensk orienteringsklubb. Den holder til i Nacka, Stockholm og har røde og blå klubbdrakter. OK Ravinen arrangerer ukentlig treninger i Nackareservatet.
Sent på 70-tallet og tidlig på 80-tallet var OK Ravinen en av Sveriges mest suksessrike orienteringsklubber. Etter tusenårsskiftet har klubben lagt stort fokus på sin ungdomssatsning. Flere av ungdommene har utviklet seg til å bli landslagsløpere for Sverige. Blant disse er Gustav Bergman den fremste med sine mange medlajer fra VM, EM og svenske mesterskap.
Meritter
Tiomila, herrer (3) : Tiomila, damer (3) : Jukola, herrer (2) : 25-manna (2) :
Dmytro Mikhaj
Dmytro Valerijovytsj Mikhaj (ukrainsk: Дмитро Валерійович Міхай; født 27. februar 1990) er en ukrainsk roer som spesialiserer seg i dobbeltsculler. Under Sommer-OL 2012 i London representerte han landet sitt, der han ble nummer 11.
Boulton Paul Aircraft
Boulton Paul Aircraft Ltd var en britisk flyprodusent i Dunstable i Bedfordshire.
Boulton Paul Aircraft ble dannet da verkstedselskapet Boulton & Paul Ltd i Norwich solgte av sin flyavdeling 1934. To år etter etableringen flyttet aktiviteten til nybygde lokaler i Wolverhampton. Ved flyttingen fulgte drøyt 600 ansatte med fra Norwich. Dessuten ble det ansatt ny arbeidskraft i Wolverhampton for å kompensere for de som ikke flyttet med selskapet. For å lære opp det nye personalet startet man en verkstedskole i Skottland. Med i selskapet fra Boulton & Paul fulgte også produksjonen av det bevegelige  maskingevær, tidligere brukt i Polikarpov I-5.Under utvikling i selskapet ble det egne jagerflyet Defiant levert med et bevegelig maskingevørtårn bak ckckpit. Flyet var for sin tid nytenkende, ettersom det manglet foruten foroverrettet bevæpning og all ildgivning ble konsentrert til fire maskingevær i tårnet. Det ble utviklet videre i den marine varianten Blackburn Roc hvor Blackburn Aircraft svarte for konstruksjonstegningene, mens Boulton Paul bygde flyene.
Ved selskapet ble også Fairey Aircrafts Barracuda bygget, samt ombygging av Vickers Wellington under andre verdenskrig Etter krigen konstruerte de skoleflyet Balliol som ble levert til Royal Air Force og i en spesialvariant for hangarskip til Royal Navy Da man innså at fly med stempelmotorer ikke skulle kjøpes inn av flyvåpenet startet et samarbeid med English Electric og de Havilland hvor man var med og bygde deres Canberra og de Havilland Vampire. Ved selskapets egen konstruksjonsavdeling forsket man rundt fly bygget som en flygende vinge.
1961 ble selskapet slått sammen med med Dowty Group og navnet ble endret til Dowty Boulton Paul Ltd for til slutt å bli Dowty Aerospace. 1992 ble selskapet tatt over av TI Group som 2000 slo selskapet sammen med Smiths Industries under navnet Smiths Group. I selskapets tidligere lokaler i Wolverhampton er nå Smiths Aerospace virksomme med produksjon av forskjellige våpensystemer. På fabrikkområdet finnes et museum som viser utvikling fra Boulton & Paul Ltd. fram til dagens produksjon.
Ag m/42
Automatgevär m/42 var en halvautomatisk rifle som var i svensk tjeneste fra 1942 til 1964.
Den ble designet av Erik Eklund hos Ljungman Pump AB rundt 1941, og ble produsert hos Carl Gustafs Stads Gevärsfaktori i Eskilstuna frem til 1962, hvor det ble produsert omtrent 32 000 eksemplarer.
Våpenet hadde problemer med at gassrøret rustet istykker, og en modifisert utgave som kom på 1950-tallet uten dette problemet, gikk under navnet Ag m/42B.
K2 Sports
K2 Sports er en amerikansk produsent av blant annet ski, snowboard, skøyter, sykler, fiskeutstyr, sportsklær og sko. Selskapet ble etablert i 1961.
Telemark Idrettskrets
Telemark Idrettskrets (stiftet 9. desember 1945) er et organisasjonsledd i Norges idrettsforbund og olympiske og paralympiske komité, og er et fellesorgan for all idrett i Telemark.
Telemark Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Telemark Arbeideridrettskrets til Telemark Idrettskrets.
Røsslyng
Røsslyng (Calluna vulgaris) er ei plante i lyngfamilien, den er eneste arten i slekten Calluna. Slekten er nær beslektet med poselyngslekta (Erica). Røsslyng ble kåret til Norges nasjonalblomst av radioprogrammet Nitimen i 1976. Lyngarten kan lokalt ha andre navn.
Røsslyng er ei eviggrønn dvergbusk med oppstigende og halvkuleaktig vekstform som blir 20-50 cm høy. Barken er først grønn eller lysebrun med fine hår. Senere blir den brun med tynne striper, og til slutt er den gråbrun og skaller av i strimler. Knoppene sitter skjult under bladene. Bladene er meget små, nåleformede, korsvis motsatte. Bladrandene er innrullet oppover, randen er hel med fine hår. Blomstene sitter i et endestilt aks og er klokkeformete med rødfiolette beger og krone. Duften er fin og krydret. Frukten er kapsler med mange frø.
Røsslyng er en viktig næringskilde for hjortedyr og villsauer om vinteren. Lirype spiser unge skudd og frø. Det første leddet i navnet kommer av norrønt hross, «hest», og viser til at planten ble brukt til hestefôr.
Røsslyng er også en viktig trekkplante for bier og gir en mørk, gul lynghonning.
Utbredelse
Røsslyng vokser i Europa og Lilleasia på myrer og heier. Den er vanlig i hele Norge med unntak av Finnmark hvor den fins kun ved spredte lokaliteter.
Arten har også blitt spredt til USA, Australia, New Zealand, og Falklandsøyene hvor den regnes som en uønsket art.
A False Suspicion
A False Suspicion er en amerikansk stumfilm fra 1911.
Røsslyng
Utbredelse
Langs vestkystene av Europa har røsslyng dominert vegetasjonen i en kulturlandskapstype som kalles lyngheilandskapet.
A False Suspicion
Handling
Etter å ha unnlatt å låne penger uten at ektemannen hennes finner ut av det, appellerer hun til en venn av familien. Han låner henne pengene hun trenger, og senere - når ektemannen hennes oppdager kvitteringer signert av vennen hans - krever han en forklaring fra sin kone. Han mistenker henne urettmessig for å være utro mot ham, sammen med vennen deres.
Argulus stizostethii
Argulus stizostethii er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1880. I USA lever den i nordlige Midtvesten fra Minnesota til Maine. Den lever også i elvene i Canada.
Witków
Witków [ˈvitkuf] er en landsby i den administrative distriktet Gmina Chojnów, i Legnica fylke, Nederschlesiske voivodskap, i det sørvestlige Polen. Før 1945 lå den i Tyskland. Det ligger ca 7 km nordvest for Chojnów, 24 km vest for Legnica, og 85 km vest for den regionale hovedstaden, Wrocław.
Argulus stizostethii
Det antas nå at den er synonym med Argulus canadensis.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Ghana under Sommer-OL 1996
Ghana under sommer-OL 1996. Trettini sportsutøvere, trettisju menn og to kvinner fra Ghana deltok i fire sporter, friidrett, boksing, bordtennis og fotball under Sommer-OL i Atlanta. De vant ikke noen medaljer.
Matkasse
En matkasse, eller en matkasseleveranse, er et konsept hvor selskaper jevnlig leverer råvarer i kasser eller handleposer, sammen med middagsoppskrifter direkte hjem til forbrukerne. Kunder som abonnerer på levering får som regel levert en slik kasse en gang i uken eller annenhver uke. Konseptet med å levere matkasser originerte i Sverige i oktober 2007 av selskapet Middagsfrid. Siden den gang har konseptet vokst og utvidet til flere land i Europa, Oseania og Nord-Amerika.
Guthega vannkraftverk
Guthega vannkraftverk er en vannkraftstasjon i New South Wales i det sørlige Australia. Den er en del av kraft- og irrigasjonsprosjektet Snowy Mountains Scheme, som leder vann fra Tumut River og Snowy River til elva Murray, og driver syv vannkraftverk. Vannet ledes med et fall på 800 meter, og vann fra 14 demninger ledes gjennom 145 km tunneler og 80 km akvadukter til de sju kraftverkene. Utbyggingsområdet sammenfaller i stor grad med Kosciuszko nasjonalpark.
Strømproduksjonen forsyner Canberra, New South Wales, og Victoria. Hele Snowy Mountains-prosjektet ble ferdigstilt i 1974 etter 25 års utbygging, organisert etter modell av Tennessee Valley Authority. 10 000 mennesker fra 30 land deltok i utbyggingsarbeidet. Etter økologiske granskinger fra 1998 ble vannmengden i Snowy River økt, etter at det ble klart at den nesten totale avledningen i tunneler til Murray-Darling-bassenget truet med å ødelegge økosystemer lenger nede i den nå uttørkede Snowy-elva.
Utbyggingsprosjektet er det største ingeniørprosjektet i Australias historie.
Cosmisoma
Cosmisoma er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, spinkle, mørke trebukker, noen ganger med metallisk glans. Antennene er tynne og noe lengre enn kroppen, vanligvis med en stor dusk av lange, mørke hår litt utenfor midten. Pronotum er tønneformet uten tenner på sidene. Dekkvingene er vanligvis litt tilsmalnende bakover, beina nokså lange og tynne, lårene markert klubbeformede.
Utbredelse
Slekten er utbredt i Mellom- og Sør-Amerika, med mange arter i Brasil.
Systematisk inndeling
Slektslisten følger.
Frode Hagen
Frode Hagen (født 23. juli 1974 i Drammen) er en norsk tidligere håndballspiller.
Han spilte for Drammen Håndballklubb, SG Flensburg-Handewitt, HSG Nordhorn og FC Barcelona, før han i 2004 gikk over til THW Kiel. Fra 2006 var han tilbake i Drammen HK. Han la opp i 2008.
Han debuterte på landslaget 29. oktober 1994 i Arendal mot Egypt. I 2005 gav han seg på landslaget, men gjorde comeback i forbindelse med EM 2008. Han har spilt 188 landskamper og scoret 574 mål.
Pediculotini
Pediculotini er en liten gruppe (stamme) av biller som hører til familien kortvinger.
Systematisk inndeling
Arten bør kanskje plasseres i Athetini.
Formel Renault
Formel Renault er en klasse innen formelbilracing som ble startet i 1971. Klassen er mest utbredt i Europa, hvor det fins mange nasjonale og flernasjonale mesterskap. Den er også populær i Sør-Amerika, og siden 2002 finnes det også et mesterskap i Asia. Formel Renault anses som en rekrutteringsklasse innen racing, og er en respektert serie hvor unge førere kan lære avansert racinghåndverk før de går videre til Formel 3, Formel Renault 3,5 liter, GP2 eller Formel 1.
Renault støtter flere formelbilserier, og det er viktig å skille mellom Formel Renault 1,6 liter, Formel Renault 2,0 liter og Formel Renault 3,5 liter (som er en del av World Series by Renault).
Formel Renault 3,5 liter
Det fremste Formel Renault-mesterskapet var tidligere Formel Renault V6 Eurocup, som ble startet av Renault for å inngå som en del av Eurosports «Super Racing Weekends» (med ETCC og FIA GT). Kun to sesonger ble kjørt, i 2003 og 2004, før Renault forlot Super Racing Weekends og slo mesterskapet sammen med det lignende World Series by Nissan til Formel Renault 3,5 liter, som en del av World Series by Renault i 2005.
Formel Asia V6 Renault startet i 2006 i Asia og ble kjørt under Asian Festival of Speed Weekends (sammen med ATCS, Formel BMW Asia og Porsche Carrera Cup Asia). Mesterskapet ble lagt ned etter 2009-sesongen.
Bilene drives av Renault-motorer type V4Y RS, 60° V6, 3498 cc slagvolum og 370-480 hk. Det nåværende World Series-mesterskapet bruker Dallara-chassis, mens den tidligere Eurocupen og de asiatiske mesterskapene brukte Tatuus-chassis. Dekkleverandør er Michelin.
Formel Renault 2,0 liter
Formel Renault 2,0 har sin opprinnelse i Formel Frankrike, som ble opprettet i 1968. Det har blitt brukt motorer på 1,3 liter (1968–1971), 1,6 liter (1972–1981), 1,6 liter turbo (1982–1988), 1,721 liter (1989–1994), og 2,0 liter 8V (1995–1999). Fra 2000 ble det benyttet en 2,0 liters, 16 ventilers motor i et chassis fra den italienske produsenten Tatuus. Mesterskapet ble innført til Storbritannia i 1989. Formel Renault 2,0 blir sett på som et viktig steg i en førers karriere før han går videre, vanligvis til Formel Renault 3,5 liter, Formel 3 eller GP2.
Bilene i Formel Renault 2,0 er formelbiler bygget på chassis fra Tatuus, med 2,0 liters Renault Clio-motorer og girkasser fra Sadev. De akselererer fra 0 til 160 km/t på 4,85 sekunder og bremser fra 200 km/t til full stopp på 4,60 sekunder. Tatuus' Formel Renault-bil er historiens mest suksessrike formelbil, med 10 år i bruk og nesten 1000 biler solgt. I -sesongen hadde 11 av de 25 førerne i Formel 1 kjørt bilen tidligere i sin karriere.
For 2010-sesongen ble en ny bil utviklet av Barazi-Epsilon. Den vil bli brukt i de fleste større Formel Renault-mesterskapene, mens den gamle bilen fortsatt vil bli brukt i mindre mesterskap, som Formel Renault BARC i Storbritannia.
Det finnes en lang rekke Formel Renault 2,0-mesterskap over hele verden, men med hovedtyngden i Europa. I tillegg til hovedmesterskapet kjøres det enkelte steder også en «vinterserie» utenom sesongen, vanligvis mellom november og februar, med relativt få løp.
På slutten av hver racingsesong gir Renault Sport de beste Formel Renault 2,0-førerne muligheten til å teste 3,5-litersbilen på Paul Ricard-banen.
Blowering vannkraftverk
Blowering vannkraftverk er en vannkraftstasjon ved Blowering-demningen i New South Wales i det sørlige Australia. Den er en del av kraft- og irrigasjonsprosjektet Snowy Mountains Scheme, som leder vann fra Tumut River og Snowy River til elva Murray, og driver syv vannkraftverk. Vannet ledes med et fall på 800 meter, og vann fra 14 demninger ledes gjennom 145 km tunneler og 80 km akvadukter til de sju kraftverkene. Utbyggingsområdet sammenfaller i stor grad med Kosciuszko nasjonalpark.
Strømproduksjonen forsyner Canberra, New South Wales, og Victoria. Hele Snowy Mountains-prosjektet ble ferdigstilt i 1974 etter 25 års utbygging, organisert etter modell av Tennessee Valley Authority. 10 000 mennesker fra 30 land deltok i utbyggingsarbeidet. Etter økologiske granskinger fra 1998 ble vannmengden i Snowy River økt, etter at det ble klart at den nesten totale avledningen i tunneler til Murray-Darling-bassenget truet med å ødelegge økosystemer lenger nede i den nå uttørkede Snowy-elva.
Kraftanleggene i Snowy River-utbyggingen omfatter:
Utbyggingsprosjektet er det største ingeniørprosjektet i Australias historie.
Fate’s Funny Frolic
Fate's Funny Frolic er en amerikansk stumfilm fra 1911 regissert av R.E. Baker.
Udland kirke
Udland kirke er en arbeidskirke i Haugesund kommune i Rogaland. Kirken ble tegnet av Thomas Brekke ved arkitektfirmaet Brekke Helgeland Brekke og oppført i 2002. Kirken er oppført i stål og mur og har 450 sitteplasser.
Potettrykk
Potettrykk er en enkel trykketeknikk og formingsaktivitet for oftest små barn. For å trykke, deler man en potet i to, skjærer ut en enkel figur i snittflaten og påfører flaten maling eller trykksverte. Dermed kan man bruke den halve poteten som et stempel og dekorere papirer eller tekstiler med mønstre og figurer.
Potettrykk er enkelt og billig å lage, men den utskårne poteten blir fort slitt. Trykkresultatet blir vanligvis grovere og mer unøyaktig enn når en bruker trykkplater og stempler av sterkere og fastere materialer.
Potettrykk tilsvarer blokktrykk, tresnitt, linoleumssnitt og andre grafiske høytrykksteknikker.
Norske «Potettrykkets gruppe» er den første gruppen på Facebook eksklusivt viet temaet potettrykk.
Arbëreshëalbansk
Arbëreshëalbansk er en etnolekt som snakkes av folket arbëreshë, en albanskspråklig minoritet i Italia.
Arbëreshe har sitt opphav fra toskisk, en dialekt som blir snakket i Sør-Albania, og arvanitika-dialekten som blir benyttet i Hellas. Arbëreshe blir i dag benyttet i regionene Abruzzi, Basilicata, Calabria, Campania, Molise, Apulia og Sicilia i Sør-Italia. Alle dialektene er nært beslektet med hverandre, men er ikke alltid gjensidig forståelig.
Nystagmus
Nystagmus er et medisinsk begrep som betegner ufrivillige bevegelser, men det brukes spesielt ofte om ufrivillige rytmiske øyebevegelser. Patologisk nystagmus ses ofte hos blinde og sterkt svaksynte hvor årsaken til synshemningen er medfødte lidelser som albinisme, katarakt, total fargeblindhet og store brytningsfeil som ikke er blitt korrigert. Nystagmus kan dessuten også være medfødt og i seg selv være årsak til redusert syn. I mange tilfeller blir øyebevegelsene mer uttalt når man er sliten, noe som gjør at synet kan variere i løpet av dagen. Nystagmus medfører generelt nedsatt syn og lav visus.
Nystagmus fører i tillegg til problemer med koordinasjon mellom øye og hand.
Behandling
Ufrivillig nystagmus er som regel medfødt eller utviklet i barneårene og lar seg sjelden behandle, men forskning har vist at en type øyedråper kan ha positiv effekt mot betennelsen.